# Atletisme als Jocs Olímpics d'Estiu de 2024 - 400m tanques masculí

La prova de 400m tanques masculina d'Atletisme als Jocs Olímpics de París 2024 serà la 28a edició de l'esdeveniment en unes Olimpíades. La prova es disputarà entre el 5 i el 9 d'agost del 2024 a l'Stade de France de París.
El noruec Karsten Warholm és el vigent campió de la prova olímpica, després de guanyar la medalla d'or als Jocs Olímpics de Tòquio 2020. La medalla de plata la va guanyar l'estatunidenc Rai Benjamin i la medalla de bronze fou pel brasiler Alison dos Santos.
L'equip dels Estats Units és amb molta diferència, la selecció més guardonada, amb 19 medalles d'or, 13 medalles de plata i 10 medalles de bronze, en les 27 edicions que l'esdeveniment ha estat present als Jocs Olímpics. L'estatunidenc Edwin Moses, amb 2 medalles d'or i 1 medalla de bronze, és l'atleta més guardonat en tota la història de la competició.

## Format

Els 400 metres tanques són una prova que consisteix en córrer una volta a la pista olímpica amb 10 tanques que s'han de superar. La competició començarà amb la fase de Heats, on hi participaran tots els atletes classificats. Els 3 primers atletes de cada cursa es classificaran directament per les semifinals i la resta d'atletes tindran una nova oportunitat per passar de rondes, en la nova fase de repesca, que s'ha introduït en aquesta edició olímpica. Els 2 guanyadors de les semifinals, passaran a la final i en aquesta darrera cursa, els 3 atletes que quedin al capdavant, obtindran les medalles.

## Classificació

Hi ha dues maneres de classificar-se per la prova olímpica. La forma principal és superant la marca estàndard de classificació (que per aquesta edició són 48.70 segons), en qualsevol prova organitzada o supervisada per la Federació Internacional d'Atletisme, entre l'1 de juliol de 2023 i el 30 de juny de 2024. Depenent dels llocs que sobrin, es podran classificar els atletes que no hagin aconseguit aquesta marca, mitjançant les places universals i el rànquing atlètic i fent prevaler la diversitat geogràfica. S'ha de tenir en compte que només es podran classificar un màxim de 3 atletes per país i en cas que sigui superior, cada federació haurà d'escollir els 3 corredors que consideri per participar en les Olimpíades.
| Mètode de classificació | Places | País | Atleta |
| Marca estàndard - 48.70" | 3 | Alemanya | Joshua Abuaku |
| Marca estàndard - 48.70" | 3 | Alemanya | Emil Agyekum |
| Marca estàndard - 48.70" | 3 | Alemanya | Constantin Preis |
| Marca estàndard - 48.70" | 3 | Jamaica | Roshawn Clarke |
| Marca estàndard - 48.70" | 3 | Jamaica | Jaheel Hyde |
| Marca estàndard - 48.70" | 3 | Jamaica | Assinie Wilson |
| Marca estàndard - 48.70" | 3 | Estats Units | CJ Allen |
| Marca estàndard - 48.70" | 3 | Estats Units | Trevor Bassitt |
| Marca estàndard - 48.70" | 3 | Estats Units | Rai Benjamin |
| Marca estàndard - 48.70" | 2 | França | Ludvy Vaillant |
| Marca estàndard - 48.70" | 2 | França | Wilfried Happio |
| Marca estàndard - 48.70" | 2 | Qatar | Bassem Hemeida |
| Marca estàndard - 48.70" | 2 | Qatar | Abderrahman Alsaleck |
| Marca estàndard - 48.70" | 1 | Brasil | Alison dos Santos |
| Marca estàndard - 48.70" | 1 | Illes Verges Britàniques | Kyron McMaster |
| Marca estàndard - 48.70" | 1 | Taipei | Peng Ming-yang |
| Marca estàndard - 48.70" | 1 | Estònia | Rasmus Mägi |
| Marca estàndard - 48.70" | 1 | Itàlia | Alessandro Sibilio |
| Marca estàndard - 48.70" | 1 | Japó | Kazuki Kurokawa |
| Marca estàndard - 48.70" | 1 | Països Baixos | Nick Smidt |
| Marca estàndard - 48.70" | 1 | Nigèria | Ezekiel Nathaniel |
| Marca estàndard - 48.70" | 1 | Noruega | Karsten Warholm |
| Marca estàndard - 48.70" | 1 | Turquia | Yasmani Copello |
| Rànquing atlètic | 1 | | |
| Places universals | 1 | | |

## Medaller històric

| Posició | País | | | | Total |
| 1 | Estats Units | 19 | 13 | 10 | 42 |
| 2 | Regne Unit | 2 | 2 | 4 | 8 |
| 3 | República Dominicana | 2 | 0 | 0 | 2 |
| 4 | Noruega | 1 | 0 | 0 | 1 |
| 4 | Alemanya de l'Est | 1 | 0 | 0 | 1 |
| 4 | Uganda | 1 | 0 | 0 | 1 |
| 4 | Irlanda | 1 | 0 | 0 | 1 |
| 8 | URSS | 0 | 2 | 1 | 3 |
| 9 | Jamaica | 0 | 2 | 0 | 2 |
| 10 | Alemanya Occidental | 0 | 1 | 1 | 2 |
| 10 | França | 0 | 1 | 1 | 2 |
| 10 | Canadà | 0 | 1 | 1 | 2 |
| 13 | Kenya | 0 | 1 | 0 | 1 |
| 13 | Aràbia Saudita | 0 | 1 | 0 | 1 |
| 13 | Zàmbia | 0 | 1 | 0 | 1 |
| 13 | Senegal | 0 | 1 | 0 | 1 |
| 13 | Sri Lanka | 0 | 1 | 0 | 1 |
| 13 | Finlàndia | 0 | 1 | 0 | 1 |
| 19 | Brasil | 0 | 0 | 1 | 1 |
| 19 | Turquia | 0 | 0 | 1 | 1 |
| 19 | Puerto Rico | 0 | 0 | 1 | 1 |
| 19 | Sud-àfrica | 0 | 0 | 1 | 1 |
| 19 | Itàlia | 0 | 0 | 1 | 1 |
| 19 | Nova Zelanda | 0 | 0 | 1 | 1 |
| 19 | Suècia | 0 | 0 | 1 | 1 |
| 19 | Filipines | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 28 gener 2024].
* ↑ «Tokyo 2020 Athletics Men's 400m Hurdles Results» (en anglès). Olympics.com.
* ↑ «World Athletics to introduce repechage round at Paris 2024 Olympics Games» (en anglès). World Athletics.
* ↑ «400 metres tanques» (en anglès). World Athletics. [Consulta: 30 gener 2024].
* ↑ «Rànquing oficial - 400m tanques masculí» (en anglès). World Athletics. [Consulta: 30 gener 2024].
* ↑ «How to qualify for athletics at Paris 2024. The Olympics qualification system explained» (en anglès). Olympics.com, 27-06-2023.